# Sergi Pedrerol i Cavallé

Sergi Pedrerol Cavallé (Molins de Rei, 16 de desembre de 1969) és un exjugador de waterpolo català. Actualment és l'entrenador del primer equip masculí del Club Natació Molins de Rei, el qual disputa la Primera Nacional.

## Trajectòria esportiva

Pedrerol començà a practicar el waterpolo al Club Natació Molins de Rei i, posteriorment, ingressà al Club Natació Catalunya.
Amb el CN Catalunya, Pedrerol guanya en set ocasions la Lliga espanyola de waterpolo, els anys 1988, 1989, 1990, 1992, 1993, 1994 i 1998, així com en sis ocasions la Copa del Rei, els anys 1987, 1988, 1990, 1992, 1994 i 1997.
A nivell internacional, Pedrerol guanya amb el Catalunya la Recopa d'Europa de 1992 davant el Unigraf Volturno SC a la final. Així com l'any 1995 la Copa d'Europa enfront el Újpesti TE, refent-se de la final perduda la temporada anterior contra aquest mateix equip hongarès. A més a més, també guanyà les Supercopes d'Europa dels anys 1992 i 1995.
Després de la seva llarga trajectòria al CN Catalunya, Pedrerol fitxa pel Club Natació Sabadell. A les files del CN Sabadell guanya la Copa del Rei de l'any 2005.
Amb la selecció espanyola ha disputat quatre Jocs Olímpics: Barcelona 1992 on fou medalla d'argent, Atlanta 1996 on fou medalla d'or, Sidney 2000 on fou quart i Atenes 2004 on finalitzà sisè. També amb el combinat espanyol ha estat dos cops campió del Món a Perth 1998 i a Fukuoka 2001, així com guanyador dels Jocs del Mediterrani 2001, disputats a Tunis. Amb la selecció espanyola ha disputat més de 460 partits.
Abans de la seva retirada com a jugador, retornà a l'equip de waterpolo del Club Natació Molins de Rei.

## Palmarès
### Clubs

* 1 Copa d'Europa: 1995
* 1 Recopa d'Europa:1992
* 2 Supercopes d'Europa: 1992 i 1995
* 7 Lligues espanyoles: 1988, 1989, 1990, 1992, 1993, 1994 i 1998
* 7 Copes del Rei: 1987, 1988, 1990, 1992, 1994, 1997 i 2005

### Selecció espanyola

* 1 Medalla d'or olímpica: 1996
* 1 Medalla de plata olímpica: 1992
* 2 Campionats del Món: 1998 i 2001
* 1 Jocs Mediterranis: 2001

## Referències

* ↑ «Edición del diumenge 1 març 1992, Página 45 - Hemeroteca - MundoDeportivo.com». [Consulta: 31 març 2023].
* ↑ País, El «El Catalunya, campió d'Europa de waterpolo» (en castellà). El País [Madrid], 10-04-1995. ISSN: 1134-6582.
* ↑ Nuevos Caballeros de la Orden del Mérito (28/9/2011) Arxivat 2016-03-14 a Wayback Machine. en rfen.es
Sergi Pedrerol - Plantilles de navegació :
Selecció d'Espanya — Jocs Olímpics d'estiu de 1992
 Jesús Rollán •  Sergi Pedrerol •  Marc Antoni González •  Ruben Michavila •  Manel Estiarte •  Daniel Ballart •  Josep Picó •  Ricardo Sánchez •  Jordi Sans •  Salvador Gómez •  Miguel Ángel Oca •  Manel Silvestre •  Pedro García •
Seleccionador Dragan Matutinović
Selecció d'Espanya — Jocs Olímpics d'estiu de 1996
 Josep Maria Abarca •  Ángel Luis Andreo •  Daniel Ballart •  Manel Estiarte •  Pedro García •  Salvador Gómez •  Iván Moro •  Miguel Ángel Oca •  Jordi Payà •  Sergi Pedrerol •  Jesús Rollán •  Jordi Sans •  Carles Sans •
Seleccionador Joan Jané
Selecció d'Espanya — Jocs Olímpics d'estiu de 2000
 Ángel Luis Andreo •  Daniel Ballart •  Manel Estiarte •  Pedro García •  Salvador Gómez •  Gabriel Hernández •  Gustau Marcos •  Iván Moro •  Daniel Moro •  Sergi Pedrerol •  Jesús Rollán •  Javier Sánchez •  Jordi Sans
Selecció d'Espanya — Jocs Olímpics d'estiu de 2004
 Ángel Luis Andreo •  Daniel Ballart •  Xavier García •  Salvador Gómez •  Gabriel Hernández •  Gustau Marcos •  Guillermo Molina •  Iván Moro •  Daniel Moro •  Sergi Pedrerol •  Jesús Rollán •  Javier Sánchez •  Iván Pérez :